# Izbori za zastupnike u Hrvatski sabor 2020.

**Izbori na biračkim mjestima u Republici Hrvatskoj održat će se u nedjelju 5. srpnja 2020.**

**Izbori na biračkim mjestima u sjedištima diplomatsko-konzularnih predstavništava Republike Hrvatske u inozemstvu održat će se u subotu 4. srpnja 2020. i u nedjelju 5. srpnja 2020.**

Obavještavaju se birači da mogu izvršiti pregled, dopunu i ispravak podataka upisanih u registar birača te podnijeti zahtjev za privremeni upis u registar birača izvan mjesta prebivališta, izdavanje potvrde za glasovanje izvan mjesta prebivališta, prethodnu registraciju i aktivnu registraciju.

Birači mogu pregledati svoje podatke upisane u registar birača na mrežnoj stranici Ministarstva uprave: <https://biraci.gov.hr/RegistarBiraca/> .

Nadležna upravna tijela županija odnosno Grada Zagreba koja vode registar birača objavit će vrijeme, mjesto i način rada radi podnošenja zahtjeva za upis, dopunu ili ispravak podataka upisanih u registar birača te radi zaprimanja zahtjeva za privremeni upis u registar birača izvan mjesta prebivališta, prethodnu registraciju, aktivnu registraciju i izdavanje potvrde za glasovanje izvan mjesta prebivališta.

Zahtjevi se mogu predati neposredno u nadležnom upravnom tijelu, elektroničkim putem na objavljenu e-mail adresu nadležnog upravnog tijela ili putem sustava e-Građani.

**Rok za podnošenje zahtjeva istječe u
srijedu, 24. lipnja 2020.**

Pozivaju se birači, **pripadnici nacionalnih manjina**, koji će navršiti 18 godina do dana održavanja izbora da se izjasne o svojoj nacionalnoj pripadnosti pred nadležnim
upravnim tijelom županije odnosno Grada Zagreba koje vodi registar birača.

**Podsjećamo birače da se na dan izbora ne mogu izjašnjavati o svojoj nacionalnoj pripadnosti osim onih koji nisu upisani u registar birača.**

**I. BIRAČI KOJI IMAJU PREBIVALIŠTE U REPUBLICI HRVATSKOJ**

**1. Birači koji imaju prebivalište u Republici Hrvatskoj**, a na dan održavanja izbora neće biti u mjestu svog prebivališta, mogu zatražiti:

**a)** [**PRIVREMENI UPIS**](https://uprava.gov.hr/UserDocsImages/Parlamentarni%20izbori%202020/ZAHTJEV%20ZA%20PRIVREMENI%20UPIS%20IZVAN%20MJESTA%20PREBIVALI%C5%A0TA.pdf)-ako žele glasovati u Republici Hrvatskoj izvan mjesta svog prebivališta.

Birači se privremeno upisuju u registar birača za mjesto gdje će se zateći na dan održavanja izbora.
[**Zahtjev za privremeni upis**](https://uprava.gov.hr/UserDocsImages/Parlamentarni%20izbori%202020/ZAHTJEV%20ZA%20PRIVREMENI%20UPIS%20IZVAN%20MJESTA%20PREBIVALI%C5%A0TA.pdf) u registar birača izvan mjesta prebivališta birači mogu podnijeti nadležnom upravnom tijelu u županiji odnosno Gradu Zagrebu koje vodi registar birača, neovisno o mjestu upisa u registar birača.

Birači koji su zatražili privremeni upis izvan mjesta prebivališta glasuju za svoju izbornu jedinicu, a moći će glasovati samo na biračkom mjestu koje će odrediti nadležno izborno povjerenstvo za privremeno upisane birače.
Iznimno, biraču se može na njegov zahtjev omogućiti privremeni upis u registar birača unutar istoga grada ili općine, ukoliko će se na dan izbora za Hrvatski sabor zateći na području drugog naselja unutar istoga grada ili općine u kojoj ima prebivalište i radi se o istoj izbornoj jedinici, u kojem slučaju, birač glasuje na redovnom biračkom mjestu.

**b)** [**PRETHODNU REGISTRACIJU**](https://uprava.gov.hr/UserDocsImages/Parlamentarni%20izbori%202020/ZAHTJEV%20ZA%20%20PRETHODNU%20REGISTRACIJU.pdf)-ako žele glasovati u inozemstvu.

Birači se prethodno registriraju za državu odnosno konzularno područje gdje će se zateći na dan održavanja izbora u inozemstvu.
[**Zahtjev za prethodnu registraciju**](https://uprava.gov.hr/UserDocsImages/Parlamentarni%20izbori%202020/ZAHTJEV%20ZA%20%20PRETHODNU%20REGISTRACIJU.pdf) birači mogu podnijeti nadležnoj diplomatskoj misiji ili konzularnom uredu Republike Hrvatske u inozemstvu ili nadležnom upravnom tijelu u županiji odnosno Gradu Zagrebu koje vodi registar birača.

